Komission asetus (EY) N:o 924/97, annettu 23 päivänä toukokuuta 1997, poikkeuksellisista markkinoiden tukitoimenpiteistä sianliha-alalla Alankomaissa annetun asetuksen (EY) N:o 413/97 muuttamisesta neljännen kerran



Virallinen lehti nro L 133 , 24/05/1997 s. 0003 - 0005



KOMISSION ASETUS (EY) N:o 924/97, annettu 23 päivänä toukokuuta 1997, poikkeuksellisista markkinoiden tukitoimenpiteistä sianliha-alalla Alankomaissa annetun asetuksen (EY) N:o 413/97 muuttamisesta neljännen kerran EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75 (1), sellaisena kuin se on viimeksi muutettuna asetuksella (EY) N:o 3290/94 (2), ja erityisesti sen 20 artiklan ja 22 artiklan toisen kohdan, sekä katsoo, että klassisen sikaruton puhjettua tietyillä Alankomaiden tuotantoalueilla tämän jäsenvaltion osalta on säädetty poikkeuksellisista sianlihamarkkinoiden tukitoimenpiteistä komission asetuksella (EY) N:o 413/97 (3), sellaisena kuin se on viimeksi muutettuna asetuksella (EY) N:o 771/97 (4), koska klassista sikaruttoa edelleen esiintyy Alankomaissa, on syytä sisällyttää poikkeuksellisiin tukitoimenpiteisiin hyvin nuoret porsaat, jolloin menot vähenevät tulevina kuukausina ja toimivaltaisille viranomaisille toimitettavien eläinten paino pienenee, hyvin nuorten porsaiden toimittaminen mahdollistaa nuorille porsaille ja porsaille myönnettävän tuen lakkauttamisen muutaman viikon kuluessa ja lihotussioille myönnettävän tuen lakkauttamisen muutaman kuukauden kuluessa; on tarpeen antaa Alankomaiden toimivaltaisille viranomaisille lupa hallinnoida kyseistä ohjelmaa ja vahvistaa päivämäärät ja kyseiset vyöhykkeet, on syytä säätää, että hyvin nuoret porsaat teurastetaan maatiloilla, minkä jälkeen ne poltetaan, on syytä vahvistaa hyvin nuorille porsaille myönnettävä tuki ja mukauttaa porsaiden toimittamistuki vastaamaan markkinoiden nykytilannetta ottaen huomioon markkinahintojen nousu, on tarpeen sisällyttää Soerendonkin ja Baarle-Nassaun ympäristön suoja- ja valvontavyöhykkeet poikkeustoimenpiteisiin korvaamalla asetuksen (EY) N:o 413/97 liite II uudella liitteellä. poikkeuksellisten markkinoiden tukitoimenpiteiden nopea ja tehokas soveltaminen on yksi parhaita keinoja ehkäistä klassisen sikaruton leviäminen; näin ollen on perusteltua soveltaa tätä asetusta 6 päivästä toukokuuta 1997, ja tässä asetuksessa säädetyt toimenpiteet ovat sianlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 413/97 seuraavasti: 1. Muutetaan 1 artikla seuraavasti: a) Lisätään 4 kohta seuraavasti: "4. Tuottajat voivat hakemuksesta saada 6 päivästä toukokuuta 1997 alkaen Alankomaiden toimivaltaisten viranomaisten myöntämää tukea toimittaessaan kyseisille viranomaisille CN-koodiin 0103 91 10 kuuluvia hyvin nuoria porsaita, jotka ovat enintään kolme viikkoa vanhoja." b) Nykyisestä 4 kohdasta tulee 5 kohta. 2. Lisätään 1 a artikla seuraavasti: "1 a artikla 1. Alankomaiden toimivaltaiset viranomaiset voivat vahvistamastaan päivämäärästä alkaen sulkea pois 1 artiklassa tarkoitetun tuen soveltamisalasta yhden tai useamman 1 artiklan 1, 2 ja 3 kohdassa tarkoitetun sellaisten eläinten ryhmän, jotka tulevat kyseisten viranomaisten määrittelemiltä vyöhykkeiltä. 2. Alankomaiden toimivaltaisten viranomaisten on annettava komissiolle säännöllisesti tiedoksi 1 artiklan mukaisesti tehdyt päätökset ja toimitettava kaikki tarvittavat tiedot." 3. Korvataan 2 artiklassa ilmaus "lihotussikoja, porsaita ja nuoria porsaita" ilmauksella "eläimiä". 4. Muutetaan 3 artikla seuraavasti: a) Nykyisestä tekstistä tulee 1 kohta. b) Lisätään 2 kohta seuraavasti: "2. Poiketen siitä, mitä 1 kohdassa säädetään, 1 artiklan 4 kohdassa tarkoitetut hyvin nuoret porsaat on teurastettava tilalla toimituspäivänä, minkä jälkeen ne on poltettava tai jalostettava. Toimenpiteet tilalla on toteutettava Alankomaiden toimivaltaisten viranomaisten jatkuvassa valvonnassa." 5. Korvataan 4 artiklan 4 kohta seuraavasti: "4. Edellä 1 artiklan 2, 3 ja 4 kohdassa tarkoitettu tuki vahvistetaan tilalta lähdettäessä seuraavasti: - 55 ecua eläimeltä niiden porsaiden osalta, joiden keskipaino on erää kohden vähintään 25 kilogrammaa - 47 ecua eläimeltä niiden porsaiden osalta, joiden keskipaino on erää kohden enemmän kuin 24 kilogrammaa, mutta vähemmän kuin 25 kilogrammaa - 35 ecua eläimeltä sellaisten nuorten porsaiden osalta, joiden keskipaino on erää kohden vähintään 8 kilogrammaa - 30 ecua eläimeltä sellaisten nuorten porsaiden osalta, joiden keskipaino on erää kohden enemmän kuin 7,6 kilogrammaa, mutta vähemmän kuin 8 kilogrammaa - 38 ecua eläimeltä sellaisten hyvin nuorten porsaiden osalta, jotka ovat vähintään kolme viikkoa vanhoja." 6. Lisätään 6 artiklaan luetelmakohta seuraavasti: "- toimitettujen hyvin nuorten porsaiden määrä." 7. Lisätään liitteeseen I tämän asetuksen liite I. 8. Korvataan liite II tämän asetuksen liitteellä II. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 6 päivästä toukokuuta 1997. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä toukokuuta 1997. Komission puolesta Franz FISCHLER Komission jäsen (1) EYVL N:o L 282, 1.11.1975, s. 1 (2) EYVL N:o L 349, 31.12.1994, s. 105 (3) EYVL N:o L 62, 4.3.1997, s. 26 (4) EYVL N:o L 112, 29.4.1997, s. 18 LIITE I >TAULUKON PAIKKA> LIITE II "LIITE II Suoja- ja valvontavyöhykkeet seuraavilla alueilla: - Venhorst, - Best, - Rijsbergen, - Ammerzoden, - Nederweert, - Soerendonk, - Baarle-Nassau."